Qalıbdı (Xəstə Qasım)
Köhnə Şamaxının seyrin eylədim,
Əl dəyməmiş təzə bağlar qalıbdı.
Elə köçüb gedib ulusu, eli, 
İşlənməmiş ağ otaqlar qalıbdı.

Fələk, şad könlümdən alma həvəsi, 
Ayırma yarımdan, tutaram yası,
Necə oldu bu seyvanın yiyəsi? 
Dərd-qəmi var, tamam ağlar qalıbdı.

Xəstə Qasım adım, şaha deyili, 
Çərxi-fələk, səndən mənəm gileyli, 
Elə köçüb gedib bivəfa Leyli,
Bircə Məcnun, bir də dağlar qalıbdı.
Qoşmalar